Službeni glasnik Grada Osijeka br. 16 od 9. rujna 2024.

Na temelju članka 4. stavka 3. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11 i 112/19) i članka 34. stavka 1. točke 15. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst i 8/24), na prijedlog pročelnika Upravnog odjela za komunalno gospodarstvo, promet i mjesnu samoupravu te nakon savjetovanja s Povjerenikom sindikalne podružnice gradske uprave Grada Osijeka i Povjerenikom SPH za Grad Osijek, Gradonačelnik Grada Osijeka 6. rujna 2024., donosi 

P R A V I L N I K  

o izmjenama Pravilnika o unutarnjem redu 
Upravnog odjela za komunalno gospodarstvo, promet i mjesnu samoupravu

Članak 1.

Pravilnik o unutarnjem redu Upravnog odjela za komunalno gospodarstvo, promet i mjesnu samoupravu (Službeni glasnik Grada Osijeka br. 8A/24) mijenja se prema odredbama ovog Pravilnika. 

Članak 2.

	U članku 4. točki 4. tekst iza podnaslova: „OPIS POSLOVA RADNOG MJESTA:“ mijenja se i glasi:
„-	rukovodi poslovima i zadaćama Odsjeka komunalnog redarstva, osigurava zakonitost i pravovremenost obavljanja poslova i zadaća iz nadležnosti Odsjeka komunalnog redarstva, odgovara za njegov rad te supotpisuje nacrte akata iz nadležnosti redarstva (40 %)
- 		pruža stručnu pomoć pročelniku u postupku rješavanja i davanja mišljenja u najsloženijim  pitanjima iz djelokruga Upravnog odjela koji se odnose na redarstvo i promet, stručnu pomoć u analizi i planiranju unapređenja sustava obavljanja poslova redarstva, pruža potporu ostalim osobama na rukovodećim položajima u Upravnom odjelu u osiguranju pravilne primjene propisa i mjera (20 %) 
- 		sudjeluje u izradi najsloženijih pravnih akata, plana nabave i financijskih planova te predlaže rješenja i akte iz nadležnosti redarstva i prometa, pruža stručnu pomoć pročelniku u koordiniranju rada Upravnog odjela, komunalnih trgovačkih društava iz područja koji se odnose na redarstvo i promet te daje smjernice u rješavanju strateški važnih zadaća (20 %)
- 		predlaže smjernice, planove i akte pročelniku te podnosi izvješća iz područja redarstva, analizira i daje stručna mišljenja za unapređenje rada Upravnog odjela i komunalnih trgovačkih društava i proračunskih korisnika koji se odnose na redarstvo i promet (10 %) 
- 		vodi i rješava upravni postupak, prati propise i stručnu literaturu iz nadležnosti redarstva i prometa  te obavlja i druge poslove koje mu povjeri pročelnik (10 %).“.	
  
U točki 11. iza  podnaslova: „BROJ IZVRŠITELJA:“ broj: „3“ zamjenjuje se brojem: „2“. 
Točka 18. briše se.


Članak 3.

             Ovaj Pravilnik stupa na snagu osmog dana od dana objave u Službenom glasniku Grada Osijeka.

Osijek, 6. rujna 2024.

